CELEX: 32010D0725
Language: sl
Date: 2010-11-26 00:00:00
Title: 2010/725/EU: Sklep Komisije z dne 26. novembra 2010 o spremembi Priloge I k Odločbi 2006/766/ES v zvezi z naslovom in vnosom za Čile na seznam tretjih držav, iz katerih je dovoljen uvoz živih, zamrznjenih ali predelanih školjk, iglokožcev, plaščarjev in morskih polžev za prehrano ljudi (notificirano pod dokumentarno številko C(2010) 8259)  Besedilo velja za EGP

27.11.2010   
            
            
               SL
            
            
               Uradni list Evropske unije
            
            
               L 312/45
            
         SKLEP KOMISIJE
   z dne 26. novembra 2010
   o spremembi Priloge I k Odločbi 2006/766/ES v zvezi z naslovom in vnosom za Čile na seznam tretjih držav, iz katerih je dovoljen uvoz živih, zamrznjenih ali predelanih školjk, iglokožcev, plaščarjev in morskih polžev za prehrano ljudi
   (notificirano pod dokumentarno številko C(2010) 8259)
   (Besedilo velja za EGP)
   (2010/725/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 854/2004 Evropskega parlamenta in Sveta z dne 29. aprila 2004 o določitvi posebnih predpisov za organizacijo uradnega nadzora proizvodov živalskega izvora, namenjenih za prehrano ljudi (1), in zlasti člena 11(1) Uredbe,
   ob upoštevanju naslednjega:
   
               (1)
            
            
               Uredba (ES) št. 854/2004 določa, da se proizvodi živalskega izvora uvažajo samo iz tretje države ali dela tretje države, ki je na seznamu, sestavljenem v skladu z navedeno uredbo. Določa tudi posebne pogoje za uvoz školjk, plaščarjev, iglokožcev in morskih polžev iz tretjih držav.
            
         
               (2)
            
            
               Uredba (ES) št. 854/2004 določa, da je tretja država vključena na takšen seznam le, če je bil v njej opravljen nadzor Unije, ki dokazuje, da pristojni organ zagotavlja ustrezna jamstva, kakor je navedeno v Uredbi (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (2). Uredba (ES) št. 882/2004 zlasti določa, da so tretje države na takih seznamih objavljene le, če njihovi pristojni organi zagotovijo ustrezna jamstva glede skladnosti ali enakovrednosti z zakonodajo Unije o krmi in živilih ter pravili o zdravstvenem varstvu živali.
            
         
               (3)
            
            
               Odločba Komisije 2006/766/ES z dne 6. novembra 2006 o določitvi seznamov tretjih držav in ozemelj, iz katerih je dovoljen uvoz školjk, iglokožcev, plaščarjev, morskih polžev in ribiških proizvodov (3), vsebuje seznam tistih tretjih držav, ki izpolnjujejo merila iz Uredbe (ES) št. 854/2004 in zato lahko jamčijo, da navedeni proizvodi, izvoženi v Unijo, izpolnjujejo predpisane sanitarne pogoje iz zakonodaje Unije za varstvo zdravja potrošnikov. V Prilogi I k navedeni odločbi je naveden seznam tretjih držav, iz katerih je dovoljen uvoz živih, zamrznjenih ali predelanih školjk, iglokožcev, plaščarjev in morskih polžev za prehrano ljudi. V navedenem seznamu so zajete tudi omejitve za tak uvoz iz nekaterih tretjih držav.
            
         
               (4)
            
            
               Čile je trenutno vključen na seznam iz Priloge I k Odločbi 2006/766/ES kot tretja država, iz katere je dovoljen uvoz školjk, iglokožcev, plaščarjev in morskih polžev za prehrano ljudi, vendar je tak uvoz omejen na zamrznjene ali predelane proizvode.
            
         
               (5)
            
            
               Nadzor Unije v Čilu, katerega namen je ocena obstoječega nadzornega sistema, ki ureja proizvodnjo školjk, namenjenih za izvoz v Unijo, in ki je bil nazadnje opravljen leta 2010, ter jamstva, ki jih je predložil pristojni organ Čila, kažejo, da so pogoji, ki se v navedeni tretji državi uporabljajo za ohlajene školjke iz družine Pectinidae brez drobovja, divje ali gojene na proizvodnih območjih razreda A, namenjene v Unijo, enakovredni pogojem iz ustrezne zakonodaje Unije. Zato je treba dovoliti uvoz takih školjk iz Čila.
            
         
               (6)
            
            
               Prilogo I k Odločbi 2006/766/ES je treba ustrezno spremeniti.
            
         
               (7)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Priloga I k Odločbi 2006/766/ES se spremeni:
   
               1.
            
            
               Naslov Priloge I se nadomesti z naslednjim:
            
         
               2.
            
            
               Vnos za Čile se nadomesti z naslednjim:
               
                           „CL
                        
                        
                           ČILE
                        
                        
                           Samo zamrznjene ali predelane školjke, iglokožci, plaščarji in morski polži ter ohlajene Pectinidae brez drobovja, divje ali gojene na proizvodnih območjih razreda A v skladu s točko A.3 poglavja II Priloge II k Uredbi (ES) št. 854/2004.“
                        
                     
         Člen 2
   Ta sklep je naslovljen na države članice.
   
      V Bruslju, 26. novembra 2010
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 139, 30.4.2004, str. 206.
   
      (2)  UL L 165, 30.4.2004, str. 1.
   
      (3)  UL L 320, 18.11.2006, str. 53.
   
      (4)  Vključno s tistimi, ki jih zajema opredelitev ribiških proizvodov v točki 3.1 Priloge I k Uredbi (ES) št. 853/2004 Evropskega parlamenta in Sveta (UL L 139, 30.4.2004, str. 55).“